เงินบาทเปิดตลาด 29.95/97
ธนาคารซีไอเอ็มบีไทย รายงาน เงินบาทเปิดตลาด 29.95/97 ทรงตัวจากระดับปิดวานนี้ ยังรอดูมาตรการเฟด
29 ต.ค. 2553

ธนาคารซีไอเอ็มบีไทย รายงาน เงินบาทเปิดตลาด 29.95/97 ทรงตัวจากระดับปิดวานนี้ ยังรอดูมาตรการเฟด
นักบริหารเงินธนาคารซีไอเอ็มบีไทย กล่าวว่า เช้านี้เงินบาทเปิดที่ระดับ 29.95/97 บาท/ดอลลาร์ ทรงตัวจากเย็นวานนี้ ขณะที่ตลาดก็ยังคงเคลื่อนไหวแคบๆ ดอลลาร์ร่วงลง หลังนักลงทุนมองว่า ธนาคารกลางสหรัฐ (เฟด) อาจจะต้องอัดฉีดเงินเข้าระบบเพื่อกระตุ้นเศรษฐกิจ ยังไม่รู้ว่าจะต้องใช้เงินมากน้อยแค่ไหน ตลาดก็ทิ้งดอลลาร์ส่งผลให้เงินสกุลอื่นแข็งค่าขึ้นมาหมด ทั้งค่าเงินเยนและค่าเงินยูโร
ล่าสุดเงินเยนอยู่ที่ระดับ 80.68/73 เยน/ดอลลาร์ เงินยูโรอยู่ที่ 1.3900/3905 ดอลลาร์/ยูโร 
ส่วนวันนี้ตลาดคงยังรอดูตัวเลขผลิตภัณฑ์มวลรวมไตรมาส 3 ของสหรัฐ และกระทรวงแรงงานสหรัฐเปิดเผยดัชนีต้นทุนการจ้างงานประจำไตรมาส 3/2010, สถาบันจัดการด้านอุปทานของสหรัฐ (ISM) เปิดเผยดัชนีภาวะธุรกิจนิวยอร์คซิตี้เดือนต.ค., สมาคมผู้จัดการฝ่ายจัดซื้อแห่งชาติ (NAPM) เปิดเผยดัชนีผู้จัดการฝ่ายจัดซื้อ (PMI) ชิคาโกเดือนต.ค. และ มหาวิทยาลัยมิชิแกนเปิดเผยดัชนีความเชื่อมั่นขั้นสุดท้ายเดือนต.ค.
ประเมินกรอบการเคลื่อนไหวระหว่าง 29.90-30.00 บาท/ดอลลาร์